กามนิต วาสิฏฐี (2524)

✨🌟   **กามนิต วาสิฏฐี (2524)**

* **ประเภท :** **Drama / Romance**
* **ผู้กำกับ :** พรพจน์ กนิษฐเสน
* **บทประพันธ์ :** เสถียร โกเศศ และ นาคะประทีป
* **บทภาพยนตร์ :** ไก่อ่อน-ธนาชัย ชิโนทัย
* **ผู้ถ่ายภาพ :** โสภณ เจนพานิช-สราวุฒิ วุฒิชัย
* **ดำเนินงานสร้าง :** รัชนีวรรณ กนิษฐเสน
* **อำนวยการสร้าง :** เนตร ธีระโกเมน-มนตรี สีหเทพ
* **บริษัทผู้สร้าง :** โอลิมปิคฟิล์ม
* **วันที่เข้าฉาย :** 20 มิถุนายน 2524 ฉายที่โรงภาพยนตร์เอเธนส์-รามา-สิริรามา-พลาซ่าร์-เจ้าพระยา-เพชรคลองจั่น-ศาลาเฉลิมกรุง-พาราไดซ์-ศรีย่าน-นครหลวงรามา
* **ระบบถ่ายทำ :**

## **เรื่องย่อ**

*ที่ใดมีรัก ที่นั่นมีสวรรค์ ทุนสร้าง 7 1/2 ล้าน*
*วาสิฎฐี "เมื่อเธอได้จากฉันไปไกลแสนไกล จากที่นี่ ขอจงนึกเถิดว่า ฉันยืนอยู่ตรงนี้ กำลังร้องถามต้นอโศก…ผิดกันแต่ว่า ฉันไม่ได้บอกชื่อแก่ต้นอโศกว่า...พระนล... ฉันบอกชื่อเธอ...กามนิต..."*
*กามนิต "วาสิฏฐี...ความรักที่แท้จริงนั้น จักต้องมั่นคง และเต็มใจอย่างยิ่งที่จะรับความขมขื่น..."*
*ตำนานรักยิ่งใหญ่ของหนุ่มสาว ในวรรณกรรมอมตะได้บังเกิดขึ้น ณ บัดนี้แล้ว อิ่มตาอิ่มใจกับระบบเสียง 70 ม.ม.สเตอริโอสมบูรณ์แบบ*
จากวรรณกรรมแปลที่โด่งดังของเสฐียร โกเศศ-นาคะประทีป เล่าเรื่องราวความรัก ของชายหนุ่มนักรัก กับหญิงสาวสูงศักดิ์ ในยุคพุทธกาล เพื่อชี้ให้เห็นความทุกข์ ที่เกิดจากความไม่เที่ยง และการแสวงหาความสุขที่แท้จริง

ภาพยนตร์ที่ดัดแปลงมาจากนวนิยายอิงพระพุทธศาสนาเรื่องดัง เรื่องราวของกามนิต หนุ่มเจ้าสำราญ ผู้ชอบเที่ยวเตร่ จนบิดาของเขาคิดจะให้แต่งงานเสีย วันหนึ่งเขากลับไปตกหลุมรักสาวงามชื่อ วาสิฏฐี ที่เจอกันที่เมืองโกสัมพี แต่เธอนั้นกลับเป็นที่หมายปองของสาตาเคียร บุตรชายคนเดียวของประธานมนตรีแห่งโกสัมพี ศึกชิงรักหักสวาททำให้กามนิตเกิดความทุกข์ระทมใจ กระทั่งได้ค้นพบหลักธรรมของพุทธศาสนา เขาจึงเกิดความเลื่อมใสถึงกับตัดสินใจเดินทางออกตามหาพระพุทธองค์

กามนิต หนุ่มเจ้าสำราญ ผู้ชอบเที่ยวเตร่ แต่วันหนึ่งกลับไปตกหลุมรักสาวงามชื่อ วาสิฏฐี ทว่าเธอนั้นกลับเป็นที่หมายปองของ สาตาเคียร บุตรชายคนเดียวของประธานมนตรีแห่งโกสัมพี ศึกชิงรักหักสวาททำให้กามนิตเกิดความทุกข์ระทมใจ

กามนิต (สรพงษ์ ชาตรี) ออกเดินทางคุมกองเกวียนเพื่อไปหาประสบการณ์ค้าขาย ก็ไปเจอเข้ากับวาสิฏฐี (เนาวรัตน์ ยุกตะนันท์) จึงเกิดรักชอบกันซึ่ง สานตะเคียน (กรุง ศรีวิไล) ก็รักวาสิฏฐีด้วย แต่ต้องตัดใจ ขณะกามนิตกลับเมืองก็ถูกพราหมณ์โจร (เศรษฐา ศิระฉายา) และองคุลีมาลจับตัวไปเรียกค่าไถ่เอาทองร้อยชั่ง เมื่อวาสิฏฐีรู้ข่าวว่ากามนิตถูกจับจึงขอร้องให้สานตะเคียนยกกำลังไปปราบองคุลีมาล เธอจึงกลับเมืองได้ปลอดภัย และยิ่งทำให้กามนิตโหยหาถึงวาสิฏฐีมากขึ้น ซึ่งพ่อเขาได้ห้ามไปหาวาสิฏฐีและให้แต่งงานกับคนที่หามาให้ กระทั่งสานตะเคียนจับตัวพราหมณ์โจรได้สำเร็จ วาสิฏฐีต้องไปแต่งงานกับสานตะเคียน ต่อมาองคุลีมาลได้ออกบวชเดินธุดงค์มาถึงบ้านของกามนิต จึงคิดปลอมเป็นนักบวชเพื่อลอบฆ่าพระองคุลีมาลคืนนี้ แต่กลายเป็นเลื่อมใสในพระองคุลีมาลและสละสมบัติเดินตามทางพระพุทธเจ้าเช่นกัน สุดท้ายก็ต้องถูกวัวบ้าขวิดตาย พอดีกับวาสิฏฐีมาขอเฝ้าพระพุทธเจ้าพอดีจึงได้เจอกันอีกครั้ง ก่อนกามนิตจะตายจากไป

## **นักแสดง**

* **สรพงศ์ ชาตรี – กามนิต**
* **เนาวรัตน์ ยุกตะนันท์ – วาสิฏฐี**
* **ธิติมา สังขพิทักษ์ – เมทินี**
* **กรุง ศรีวิไล – สาตาเคียร**
* **ลักษณ์ อภิชาติ**
* **มานพ อัศวเทพ – องคุลิมาล**
* **เศรษฐา ศิระฉายา**
* **สุประวัติ ปัทมสูต**
* **สุวิน สว่างรัตน์**
* **สมชาย สามิภักดิ์**
* **ม.ล. รุจิรา อิศรางกูร**
* **มารศรี อิศรางกูร ณ อยุธยา**

## **Image Gallery & วีดีโอ**

* 1
* 2
* 3

ใบปิดวาดโดย ทองดี ภานุมาศ

## **เกร็ด**

* **กามนิต** (เยอรมัน: *Der Pilger Kamanita*) เป็นวรรณกรรมประเภทนวนิยายอิงพระพุทธศาสนาที่มีชื่อเสียงมาก ประพันธ์ใน ค.ศ. 1906 โดยคาร์ล แอดอล์ฟ เกลเลอโรป นักประพันธ์ชาวเดนมาร์ก ผู้ได้รับรางวัลโนเบลสาขาวรรณกรรมใน ค.ศ. 1917 หนังสือกามนิตได้รับการยกย่องให้เป็นหนังสือดี 100 เล่มที่คนไทยควรอ่าน ฉบับภาษาไทยแปลโดยเสฐียรโกเศศ–นาคะประทีป ในปี พ.ศ. 2473 มีรูปประกอบโดยอาจารย์ช่วง มูลพินิจ โดยแปลจากฉบับภาษาอังกฤษ (The Pilgrim Kamanita) ซึ่งแปลมาจากต้นฉบับภาษาเยอรมัน (Der Pilger Kamanita) อีกทอดหนึ่ง

* หนังสือกามนิตได้รับการนำมาสร้างเป็นภาพยนตร์และละครโทรทัศน์อีกหลายต่อหลายครั้ง ภายใต้ชื่อ *กามนิต วาสิฏฐี*